गोलबजार नगरपालिका
गोलबजार नगरपालिका नेपालको पूर्वाञ्चल विकास क्षेत्र अन्तर्गत सगरमाथा अञ्चलमा पर्ने सिराहा जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा सिराहा जिल्लामा असनपुर, अशोकापुर बल्कवा, बेतौना, लालपुर, चन्द्रलालपुर, मुक्सर, चन्द्रोदयपुर र जमदह गाउँ विकास समितिहरू लाई समेटेर गोलबजार नगरपालिका घोषणा गरिएको हो। गोलबजार नगरपालिकाको केन्द्रभने गोलबजार रहको छ। सिरहाको एक व्यापारिक र व्यावसायिक केन्द्रको रूपमा परिचित गोलबजार पुर्व पश्चिम राजमार्ग अन्तर्गत पर्दछ। गोलबजार नगरपालिकामा १३ वटा वडाहरु रहेका छन। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।

जनसङ्ख्या
गोलबजार नगरपालिका असनपुर, अशोकापुर बल्कवा, बेतौना, लालपुर, चन्द्रलालपुर, मुक्सर, चन्द्रोदयपुर र जमदह गाविसहरू मिलेर बनेको हो। त्यसैले राष्ट्रिय जनगणना २०६८ अनुसार असनपुर, अशोकापुर बल्कवा, बेतौना, लालपुर, चन्द्रलालपुर, मुक्सर, चन्द्रोदयपुर र जमदह गाविसहरूको जनसङ्ख्यालाई जोड्दा गोलबजार नगरपालिकाको कूल जनसङ्ख्या ४७,७६३ हुन्छ।

विविध 
यहाँ ईट कारखानाहरू  तथा चामल मील रहेका छन् ।त्यसैले यहाँका ईट काठमाडौँमा पनि विक्री हुन्छ ।

धार्मिक स्थल  
धमिनी मन्दिर तथा केही गिरिजा घरहरू

भाषा
नेपाली, मैथिली, तामाङ

धर्म
 हिन्दु, बौद्ध, मुस्लिम, ईसाई

जातजाति  
तामाङ, कोईरी, सुडी, मगर, नेवार, दनुवार, कथवनियाँ

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, सिराहा

यो पनि हेर्नुहोस

२०७१ मंसिर १६ मा घोषित नगरपालिकाहरू
सिराहा जिल्लाका ठाउँहरू
नेपालका नगरपालिकाहरू
नेपालका प्रमुख स्थानहरू